ลูกสาวอายุ7ขวบ ที่ผ่านมาก่อนๆนานๆครั้งจะไหลที แต่ช่วงนี้ภายในครึ่งเดือนไหล3หน สังเกตุจะไหลตอนตื่นเช้า แต่ก็มีช่วงอื่นบ้าง บางทีล้างจมูกก็มีไหลออกมาเป็นก้อน ถามดูว่าน่าไหลข้างเดียว.บีบไว้ไม่เกิน10นาทีก็หยุด ส่วนใหญ่พอไหลแล้ว ทั้งวันก็ไม่ไหลอีก ไม่ทราบว่าอันตรายไม่ครับ ควรปฏิบัติตัวอย่างไร น้องเป็นคนหายากด้วยครับ รบกวนด้วยครับ
สวัสดีค่ะ การมีเลือดกำเดาไหล เกิดจากเส้นเลือดฝอยหรือเส้นเลือดใหญ่ภายในจมูกแตก ส่วนใหญ่มักพบในช่วงวัยเด็กอายุ 2-10 ปี และผู้สูงวัยในช่วง 50-80 ปี โดยทั่วไป หากเกิดขึ้นนานครั้งๆ สาเหตุ ได้แก่- การล้วงหรือแคะจมูกที่รุนแรง การจามบ่อย ๆ จามแรง สั่งน้ำมูกแรงเกินไป- มีการติดเชื้อทางเดินหายใจส่วนบน เช่น เยื่อบุจมูกอักเสบจากไวรัส ไซนัสอักเสบ เป็นต้น- มีสิ่งแปลกปลอมเข้าจมูก- จมูกได้รับการกระแทกแรง- สภาพอากาศที่หนาวและแห้ง หรืออากาศที่ร้อนจัดก็ได้- การใช้ยาบางชนิดที่มีผลทำให้โพรงจมูกแห้ง เช่น ยาแก้แพ้ ยาแก้คัดจมูก เป็นต้นแต่หากมีเลือดกำเดาไหลบ่อยๆ อาจเกิดจาก- เป็นโรคภูมิแพ้ ที่ทำให้มีน้ำมูกและอาการคัดจมูกบ่อยๆ- มีภาวะการแข็งตัวของเลือดผิดปกติ เช่น โรคฮีโมฟิเลีย หรือมีการแข็งตัวของเกร็ดเลือดผิดปกติ เช่น โรควอนวิลลิแบรนด์ (vWD) เป็นต้น- มีเนื้องอกหรือมะเร็งในโพรงจมูกหากในช่วงนี้ลูกมีน้ำมูกไหลหรือจามบ่อยๆ ร่วมด้วย ก็อาจเป็นสาเหตุที่ทำให้ยังคงมีเลือดกำเดาไหลบ่อยๆ ได้ หรือหากนอนโดนแอร์ที่เย็นและแห้งเกินไป หรือการไปเล่นกลางแดดหรืออากาศที่ร้อน ก็อาจเป็นสาเหตุได้เช่นกัน แต่หากไม่ได้มีอาการคัดจมูก น้ำมูกไหลหรือจามร่วมด้วย และยังคงมีเลือดกำเดาไหลบ่อยๆ แนะนำว่าควรไปพบแพทย์เพื่อตรวจหาสาเหตุค่ะ ในเบื้องต้น พยายามอย่าให้น้องใช้มือหรือสิ่งของแคะจมูก และเมื่อมีเลือดกำเดาไหล ก็ให้กดบีบจมูกไว้ ดังที่ได้ทำอยู่ แล้วให้หายใจทางปากแทน ควรนั่งตัวตรง ก้มหน้าเล็กน้อย ไม่แหงนหน้า และใช้การประคบเย็นบริเวณสันจมูกร่วมด้วยค่ะ